โรงเรียนเตรียมอุดมศึกษา ภาคตะวันออกเฉียงเหนือ

โรงเรียนเตรียมอุดมศึกษา ภาคตะวันออกเฉียงเหนือ () (อักษรย่อ : ต.อ.) ตั้งอยู่ที่ อำเภอสว่างแดนดิน จังหวัดสกลนคร  เป็นโรงเรียนมัธยมศึกษาที่เปิดสอนเฉพาะระดับชั้นมัธยมศึกษาตอนปลาย (ม.ปลาย)

 ประวัติโรงเรียน 
โรงเรียนเตรียมอุดมศึกษา  ภาคตะวันออกเฉียงเหนือ  เขตพื้นที่การศึกษามัธยมศึกษา เขต 23 (สกลนคร)    เป็นโรงเรียนมัธยมศึกษาที่เปิดสอนเฉพาะระดับชั้นมัธยมศึกษาตอนปลาย เดิมสังกัดกรมสามัญศึกษา กระทรวงศึกษาธิการ ปัจจุบันสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ   ตั้งอยู่เลขที่ 121 หมู่ที่ 12 ตำบลสว่างแดนดิน อำเภอสว่างแดนดิน จังหวัดสกลนคร

โรงเรียนเตรียมอุดมศึกษา ภาคตะวันออกเฉียงเหนือ เดิมชื่อ “โรงเรียนสว่างศึกษา” ก่อตั้งเมื่อ พ.ศ. 2502 โดยความเอื้อเฟื้อของ หลวงปริวรรตวรพิจิตร สมาชิกสภาผู้แทนราษฎรจังหวัดสกลนครสมัยนั้น ครูใหญ่คนแรก  คือ นายประมวล  อุปพงษ์ วันที่ 1 สิงหาคม 2506  นายนิรัตน์  วิภาวิน  ดำรงตำแหน่งครูใหญ่ และในปีนี้ได้ เปลี่ยนชื่อโรงเรียน เป็น “โรงเรียนสว่างศึกษา” ในปี พ.ศ. 2541 กรมสามัญศึกษา  กระทรวงศึกษาธิการ  มีนโยบายกระจายคุณภาพไปสู่ภูมิภาค เพื่อเปิดโอกาสให้นักเรียนในต่างจังหวัด มีคุณภาพทัดเทียมกับโรงเรียน   ที่มีชื่อเสียงในกรุงเทพมหานคร   จึงประกาศจัดตั้งโรงเรียนเตรียมอุดมศึกษาขึ้นทั้ง 4 ภาค   ซึ่งมีการจัดการเรียนการสอนแบบเดียวกันกับโรงเรียนเตรียมอุดมศึกษา วันที่ 1 มิถุนายน  2542  กระทรวงศึกษาธิการได้ประกาศเปลี่ยนชื่อ “โรงเรียนสว่างศึกษา”  เป็น “โรงเรียนเตรียมอุดมศึกษา ภาคตะวันออกเฉียงเหนือ” ได้ดำเนินการรับนักเรียนและเปิดทำการเรียนการสอน ระดับชั้นมัธยมศึกษาปีที่ 4 ตั้งแต่ปีการศึกษา 2542 เป็นต้นมา ปัจจุบันโรงเรียนมีพื้นที่ 57 ไร่  2  งาน  84ตารางวา

หลักสูตรที่เปิดสอน
วิทยาศาสตร์-คณิตศาสตร์-เทคโนโลยีและสิ่งแวดล้อม(SMTE)
วิทยาศาสตร์-คณิตศาสตร์-เทคโนโลยี(SMT)
วิทยาศาสตร์-คณิตศาสตร์
วิทยาศาสตร์-คณิตศาสตร์(ศึกษาศาสตร์-ครุศาสตร์)
วิทยาศาสตร์-คณิตศาสตร์(วิศวกรรมศาสตร์)
วิทยาศาสตร์-คณิตศาสตร์(วิทยาศาสตร์สุขภาพ)
วิทยาศาสตร์-คณิตศาสตร์(Pre Cadet : ทหาร/ตำรวจ)
M-EP Class room
ภาษาอังกฤษ-คณิตศาสตร์
ภาษาอังกฤษ-คณิตศาสตร์-ภาษาจีน
ภาษาอังกฤษ-คณิตศาสตร์-ภาษาเกาหลี
ภาษาอังกฤษ-คณิตศาสตร์-ญี่ปุ่น   
ภาษาอังกฤษ-คณิตศาสตร์-ฝรั่งเศส
ภาษาอังกฤษ-คณิตศาสตร์(นิติศาสตร์-รัฐศาสตร์)
ภาษาอังกฤษ-คณิตศาสตร์(ศึกษาศาสตร์-ครุศาสตร์)

ทำเนียบผู้บริหารโรงเรียน
 ทำเนียบผู้บริหารโรงเรียนสว่างศึกษา ลำดับ รายนาม วุฒิการศึกษา ระยะเวลาการดำรงตำแหน่ง ตำแหน่ง 1  นายประมวล  อุปพงษ์  ป.ป., พ.ม.  พ.ศ. 2502 - 2506  ครูใหญ่ 2 นายนิรัตน์  วิภาวิน ป.ป., พ.ม. พ.ศ. 2506 - 2512 ครูใหญ่ พ.ศ. 2513 - 2521 อาจารย์ใหญ่ พ.ศ. 2521 - 2529 ผู้อำนวยการ 3 นายบุญธรรม  กัลยาบาล พ.ม., กศ.บ.  พ.ศ. 2529 - 2533 ผู้อำนวยการ 4 นายสมบูรณ์  ลาดศิลา ศศ.บ., ค.บ. พ.ศ. 2533 - 2534 ผู้อำนวยการ 5 นายบุญเลิศ  สาขามุละ ค.บ. พ.ศ. 2534 - 2535 ผู้อำนวยการ 6 นายแสง  ชานัย กศ.บ., ศศ.ม. พ.ศ. 2535 - 2541  ผู้อำนวยการ 7 นายวันชัย  วิเศษโพธิศรี กศ.บ., ค.ม. พ.ศ. 2541 - 2542 ผู้อำนวยการ

 ทำเนียบผู้บริหารโรงเรียนเตรียมอุดมศึกษา ภาคตะวันออกเฉียงเหนือ ลำดับ รายนาม วุฒิการศึกษา ระยะเวลาการดำรงตำแหน่ง ตำแหน่ง 1 นายวันชัย  วิเศษโพธิศรี กศ.บ., ค.ม., Ed.D. พ.ศ. 2542 - 2547 ผู้อำนวยการ 2 นายประทวน  วิไลศิลป์ กศ.บ. พ.ศ. 2547 - 2548 ผู้อำนวยการ 3 นายเลอพงษ์  อุทธา กศ.บ., กศ.ม. พ.ศ. 2548 - 2555 ผู้อำนวยการ 4 ว่าที่ร้อยตรีชัยเดช  บุญรักษา กศ.บ., กศ.ม. พ.ศ. 2555 - 2559 ผู้อำนวยการ 5 ว่าที่ร้อยตรีดร.สุกิจ ศรีพรหม ค.บ., ศษ.บ., ศศ.ม., ศษ.ด. พ.ศ. 2559 - 2566 ผู้อำนวยการ 6 นายประจักร์ เข็มใคร  พ.ศ. 2566 - ปัจจุบัน ผู้อำนวยการ

 อ้างอิง 

 แหล่งข้อมูลอื่น 

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสกลนคร
หมวดหมู่:โรงเรียนที่ก่อตั้งในปี พ.ศ. 2542
หมวดหมู่:โรงเรียนมัธยมศึกษาตอนปลายในประเทศไทย
หมวดหมู่:โรงเรียนในเครือข่ายของโรงเรียนเตรียมอุดมศึกษา
หมวดหมู่:อำเภอสว่างแดนดิน